open-index/open-wikipedia-markdown huggingface dataset:
Migu Bulu Nohi

**Migu Bulu Nohi** (li Indonesia; **) no sambua gowasa Niha Keriso nifalua ba luo migu föna gowasa Paska. Mutörötödö ba Migu andre luo me irugi Yerusalema Yesu faoma hugö-hugö niha sato, sambua zalua nitutunö bakha ba zi öfa mbuku Duria Somuso Dödö nifotöi Injil kanonik. Lahalö döi Migu andre moroi ba mbulu zinumbua si hulö mbulu nohi ni'oguna'ö niha sato ba wangowai Yesu Keriso me irugi Yerusalema.

Ba luo Migu Bulu Nohi tebörögö Migu Ni'amoni'ö ba gotalua ndra Niha Keriso; lafotöi Migu Ni'amoni'ö migu safuria ba ginötö Prapaska, heza mutörötödö me tohare Yesu ba Yerusalema, me manga safuria ia ba luo Kami Safusi, me lafakao, laforöfa ba lako'o ia ba luo Zumaha Ni'amoni'ö, ba me maoso ia moroi ba gotalua zimate ba zi bongi Sabtu Ni'amoni'ö, heŵa'ae tebörögö ia faoma fangawalisi ginötö Fuasö ba Famoni ba gotalua Gereja si tefaböbö ba Gereja Timur.

Ba arakhagö fefu hada ndra Niha Keriso, ba luo Migu Bulu Nohi lafahowu'ö ba labagi mbulu nohi (ma zui bulu si fakhili si so ba danö andrö, itaria göi fao ndrania) si tobali fangali mbulu nohi ni'oguna'ö niha sato meföna me tohare Yesu ba Yerusalema. Itaria göi lafalali mbulu nohi andre ba röfa. Ba nahia si lö ohi ma eu si fakhili, la'oguna'ö niha mbulu geu tanöbö'ö.

Ba gereja segebua simane Ortodoks, Katolik, Lutheran, Methodis, Anglikan, btn. lafahowu'ö ba labagi mbulu nohi khö ndra niha samati ba ginötö gowasa liturgi Migu Bulu Nohi. La'ohe mbulu nohi andre ira niha samati ba nomora zamösana, heza lataŵi ia ba mbagolö awö gambara ba röfa si no so khöra. So göi zo lazi'ö ya'ia bakha ba Zura Ni'amoni'ö ma buku fa'alowalangi tanöbö'ö khöra. Döfi fönania la'owuloi zui mbulu nohi andre, latunu, ba awunia la'oguna'ö tobali fanandrai awu ba luo Rabu Awu, ngaluo si föföna ginötö föna Paska.

## Umbu
Löfö-löfö

**Löfö-löfo**, sambua gutundru'u sitola mu'ila ia ba zibongi. Ba Danö Niha, oi la'ila niha gurifö side-ide andre, samö'i-möi hulö zi so fandru na so ia ba zibongi. Ba li Indonesia töinia; **Kunang-kunang**, **kumbang bercahaya** ma so göi  zanötöi ya'ia faoma fanötöi **Kica-Kica** sifao ba gangorifa gutundru'u ma *serangga* . Hiza, löfö-löfö andre, lö fefu oi mamö'i-mö'i ia ba zibongi, so löfö-löfö si lö muhaga ba zibongi. Ba tenga hada'ö, löfö-löfö andre göi, asese labali'ö duma-duma ba niha sangohalöŵögöi hadia ia si lö manohugö ofeta awai, ma hulö löfö-löfö zibongi ia. Haga moroi ba löfö-löfö andre, moroi ba haga wa'okafu-kafu ma "sinar dingin" fa'anau *gelombang* la'a-la'ania so ba zi 510 ofeta 670 nanometer, la'a-la'ania ya'ia da'ö la'a-la'a soyo, sa'usö, ma sowuge'e, ba hiza *efisiensi* hagania irugi ba zi 96%.

Löfö-löfö, no lafaogö ia ba gangolifa dolu-tolu sifao ba ngafu Famili **Lampyridae,** Ordo Coleoptera, Kelas Insecta. So töra moroi ba zi 2000 spesies löfö-löfö sauri ba zi öfa *musim* faoma tropis ba zi sagörö ulidanö. Oya tesöndra ia ba ndraso ma ba gatua sabasö-basö ba zi so duho gö khöra.

Löfö-löfö andre na mohaga ia sambua fangöna ba wame'e turia khö nawönia ba latohugö ba wamalua fangoya'ö nga'ötö ba hiza na ha ba wame'e turia khö ngafu nia fabö'ö wa'anau *gelombang* hagania, heŵa'ae no simanö mangawuli ba löfö-löfönia hezo ngafunia. Baero da'ö, löfö-löfö andre no sambua *bioindikator* ba zifasui hezo so wetarora irege tola tobali fanuturu sambua lala wamareso ba wamahaö ma lamane ia wanötöi *pengujian kuantitatif*. (Ellenberg, 1991, simane si no lasura ira samareso ba wamahaö sotöi Kurniawan & Ahmad, 2024). Ba zi ha'uga ngafu ma *spesies* löfö-löfö andre, simatuania ihagaini zi'alawe, na ba ngafu löfö-löfö tanöbö'ö, sialawe zogaoni simatua. Tenga ha da'ö, haga löfö-löfö andre, sambua fakake ni'oguna'ora ba wangombakha ba ngafunia wa so zedöna manaisi.

Löfö-löfö ngafu *Photuris*, haga ni'oguna'ö ba wangalui ö. Si'alawenia faoma lafaehagö hagara zamösana, ba hiza *Photinus* ma simatunia adöni dödö, ba lö lala tanöbö'ö, *Photinus* ö khö *Photuris* ma si'alawenia.

## Tuho Gö
Ö löfö-löfö andre ya'ia da'ö idanö si so ba zinumbua, sigi sigide-ide, Elewazi ba tanöbö'önia.

## Lala wamaliaro
Na so wa'edöna wamaliaro löfö-löfö, moguna nahia si fagölö he zo auri löfö-löfö andre, si'oföna sibai nahia sogömi-gömi na lö fagölö moroi ba nahiara sito'ölö ira löfö-löfö andre tola moloi ba tola göi mate, hiza lö dozi nia oi so zedöna wamaliaro ya'ia, he na so ba hiza soguna ba wamanöi fangi'ila sanandrösa ba löfö-löfö.

## Fangoya'ö
So dombua lala nilau löfö-löfö, ya'ia da'ö si'alawenia ifohola hagania ba wogaoni simatuania, eluania si'alawe zakhari-khari tödö.
SMA Negeri Unggulan Sukma Nias

**SMA Negeri Unggulan Sukma Nias** ma ni'adogo'ö fanötöi **SMAN USN** ba no sambua sekola SMA ba Gunungsitoli, Sumatera utara. Ba mbörötania, famasindro SMA Negeri Unggulan Sukma Nias da'a ba no bua halöwö Yayasan Sukma Jakarta Media Group nidönia'ö Surya Paloh, si tobali tandra wa'omasi ba falulusa me alua ndruru danö sabölö-bölö (gempa dan tsunami) ba danö Niha ba zi 28 Maret 2005. SMA da'a lafasindro ia ba mbolo danö arakhagö 3 hektar fa'ebolo, ba ihorigö Rp 6,7 miliar.  

## Sejarah Singkat dan Tokoh Penting
Kurusi Plastik

**Kurusi Plastik** (li Inggris: **') no kurusi nifazökhi moroi ba [[plastik]] sondrugi [[Tanö Niha]] i'otarai gangahorita ngafulu ndröfia si-90. Lafotöi ia "ni'osamuzagö fomböi" ([[li Inggris]]: **', eluahania sandroto), börö me lafazökhi ia moroi ba plastik nifotöi "" nifangulu ba galitö (la'aukhuni ia irugi 220 derajat Celsius) ba ni'osamuzagö fanguwagö bakha ba mala si no muhönagö. Börö me ni'osamuzagö fomböi, no oi fakhai ia fefu, lö ndroto-ndrotonia ba börö da'ö lö moguna gosö-osö ba wamakhai ya'ia. Baero da'ö aoha sibai ia me moroi ba plastik, lö obou, ba lö oya ihalö nahia me tola lafalaete ia miyaŵa ba wangirö'ö ya'ia. Inönö nasa wa tola lafuli lawöwöi ia tobali gama-gama bö'ö na lö la'oguna'ö ia sa'ae (li Indonesia: **').

Alio muzawili gurusi plastik andre ba zi sagörö ulidanö börö me lö laba'agö khö niha bö'ö wamazökhi ya'ia ([[li Indonesia]]: **'). Molo'ö fangerai ndra sogonekhe, no kurusi fondrege oya mufamawa ba gulidanö gurusi plastik andre.

## Waö-Waö

Isöndra wamazökhi kurusi plastik andre insinyur Perancis sotöi **Henry Massonnet** moroi ba Nurieux-Volognat me 1972, me ifazökhi gurusi nifotöinia "Fauteuil 300", si no tobali duma-duma si föföna sibai gurusi plastik andrö, si to'ölö lafotöi "prototipe". Ba wamazökhi kurusi andre, no itoloni ia awönia Pierre Paulin, sonekhe-nekhe ba wamazökhi kurusi.

Ba mböröta ebua sibai mböli gurusi plastik andre, 300 Franc (kefe Perancis), irege mo'amböta niha sedöna mowöli ya'ia. Bahiza iforege wangalui lala ena'ö itugu ide-ide mbölinia Massonnet. Mowua wangeregesi tödö khönia, irege ba zi dua menit tola i'awalisi wamazökhi sambua gurusi. Duma-dumania me 2022 tola mufazökhi 1.500 kurusi ba zi ma'ökhö, ba ha moguna i'otarai 1,7 irugi 3,5 kg "materi" khönia. Iada'a böli fefu "materi" ba "halöŵö" ba wamazökhi sambua gurusi andre ha 3,5 Dollar Amerika. Da'a zame'e wa alio muzawili gurusi plastik andre ba zi sagörö ulidanö. Ba Italia manö, mufazökhi töra fulu juta kurusi ero röfi.

Baero gurusi plastik niwöwöi Massonnet andre, sindruhunia no itandraigö wamazökhi kurusi si ha sandroto andre D.C. Simpson moroi ba Kanada me 1946. Bahiza awena dania tola oya ifazökhi ia me ngafulu ndröfia si-70, me no sa'ae oya ifazökhi khönia Massonnet. Tumbu ba dödö Simpson wamazökhi gurusi sandroto aefa i'ila "" gurusi nifazökhi Joe Colombo sotöi "Chair Universal 4867" moroi ba ndröfi 1965.

## Umbu
TikTok

**TikTok** no sambua aplikasi fariawösa ba Internet moroi ba Tiongkok. Ba da'a lafairö niha ngawalö gambara saliŵa-liŵa (video) sadogo-dogo, mato sara irugi tölu menit wa'anau. Oya la'oguna'ö ia iraono sibohou ebua, me arakhagö fefu nösinia ha fama'igi niha (simane *humor* ma *lawak* ba li Indonesia) ma zui same'e humulu dödö niha (faoma fanari ma fanunö sadogo-dogo), ba ha ma'ifu nösinia si tobali börö wangera-ngera. Lahorigö ginötöra niha ba wamaigi-maigi video ba TikTok, irege olifu ira wangai halöŵöra, ba ba ndraono, olifu ira wangawalisi halöŵö moroi ba zekola. So ösa zangosili (li Indonesia *peneliti*) sanguma'ö wa börö TikTok awö aplikasi fariawösa bö'ö, mo'amböta wa'atedou wangi'ila ba ndraono ba fa'atua-tua niha si lö mamalö mangoguna'ö ya'ia.

So ngawalö data ni'owuloi TikTok nifa'ohe'ö ba danö Tiongkok, si tola tobali sikho khö zangoguna TikTok andrö ba zi so föna. Data ni'owuloi andrö: töi zangoguna, töi fefu zi fariawö khö zangoguna andrö, inötö la'oguna'ö TikTok, heza la'oguna'ö ia, hadia nösi video nifaigi ba nifairöra, ha wa'oya, ha wa'ara, hadia video sabölö omasi-masi ira lafaigi, hadia hou politik zangoguna ya'ia, hadia duho huhuo sasese lafaigi ba latema'ö li, btn.

Börö zikho andre yaŵa, itaria muba'agö TikTok ba negara-negara sangodödögö mamaeri nono mbanuara. Bahiza börö me video TikTok andre hulö sandru, lö la'ila laböhöli wangoguna'ö TikTok andrö niha. Inönö nasa me lö oroma ba hörö fefu ngawalö zikho andrö yaŵa, lamane tödöra niha wa oi faya ia. He alua khöra zi lö sökhi dania, ba lö sa'atö aboto ba dödöra, wa lahalö data ni'oguna'ö ndra niha si faito ba Internet moroi ba aplikasi fariawösa simane TikTok andre.

## Umbu
Fandru ni'amoni'ö

**Fandru ni'amoni'ö** no fandru si lö mamalö muhola nifataro ba tabernakel si so bakha boto Keriso. Boto Keriso ba da'e no roti si no mufahowu'ö tobali boto Keriso bakha ba Misa (Ekaristi) ba börö da'ö tenga sa'ae roti si to'ölö ia. Tandra wa so mboto Keriso bakha ba sambua tabernakel ya'ia na muhola wandru ni'amoni'ö, si tobali tandra ba niha wa nahia andre sinangea mu'amoni'ö, me ba da'ö so Keriso samösa. To'ölö möi ndra niha samati ba wangandrö föna tabernakel si so boto Keriso. Bakha ba liturgi gereja so sambua wangandrö ni'oniagö ba wamolakhömi we'aso Keriso andre ya'ia **Fangalulu Föna [[Sakramen Fondrege Ni'amoni'ö]]**, sambua hada ndra Niha Keriso nitohugö mufalua irugi ma'ökhö bakha ba Gereja Katolik, Gereja Ortodoks, Gereja Anglikan, Gereja Lutheran, btn.

## Ngawalö döi

No fabö'ö-bö'ö döi Wandru ni'amoni'ö he ba negara bö'ö ba he ba li bö'ö. Lafotöi ia "" ba li Indonesia. Ba li Inggris oya döinia ndrege gereja ma tanö. So zanötöi ya'ia "", ""  awö "" ba so göi zanötöi ya'ia "" ma zui "". Töi si faudu ya'ia **fandru ni'amoni'ö** börö me tenga fandru si to'ölö ma zui ha fandru altar ia, bahiza no fandru sangoroma'ö wa so mboto Keriso bakha ba tabernakel nihagaininia.

## Faigi göi
* Sakramen Fondrege Ni'amoni'ö
* Fangowasaini Ekaristi
* Tabernakel

## Umbu
Microsoft Edge

**Microsoft Edge**, ba mböröta sambua wakake gu'ö sangoguna'ö kode **Project Spartan**, ya'ia da'ö  furugö gu'ö nihaogö Microsoft ba no fao ia bakha ba sistem operasi Windows. Microsoft Edge andre tefaehagö ba zi sagörö ulidanö ma sitobali baŵa wa'atumbunia ya'ia da'ö ba zi 29 Juli 2015, furugö gu'ö da'e ihalö nahiania ba wosalahini Internet Explorer si no tobali furugö gu'ö ba Windows 10. Ba hiza tenga ha ba zangoguna'ö fakake laptop no so ia göi ba Android dan iOS.

Microsoft Edge andre no la haogö ia sambua wurugö gu'ö saoha sangoguna'ö lala wama'oli ma *mesin tata letak* ni haogö sifao ba wurugö gu'önia samösa, ba hiza no la tibo'ö zi no tobali ondröita moroi ba zotundreheni furugö gu'ö andre simane *ActiveX* si tobali so tundreheni *ekstensi* faoma *integrasi* si so ba Microsoft tanöbö'ö, simane *asisten digital* Cortana faoma OneDrive; ba hiza da'ö göi no fao ba wamaehagö wurugö gu'ö faoma *modus* wombaso.

## Famanöi
Ba mbawa si felendru döfi si 2014 ma *Desember 2014*, no lasura ba *[[ZDNet]]*, sanura teknologi Mary Jo Foley ifaehagö wa Microsoft no ihaogö ba wanöi sambua wurugö gu'ö nibe'enia töi *kode* "Spartan" ni'oguna'ö ba Windows 10. Ifaehagö wa "Spartan" moguna sitobali *produk baru* si lö fao moroi ba Internet Explorer, hiza Internet Explorer 11 lö fao ba wotibo'ö ba wo angera'ö ena'ö tola mohalöwö wurugö gu'ö andre ba wakake tanöbö'ö ma lamane ba wehede sito'ölö ba gu'ö ya'ia da'ö *kompatibilitas*.

Ba mböröta mbaŵa si sara ba ndröfi si 2015, ma *Januari 2015*, *[[The Verge]]* no so wamotokhi fanohugö sifakhai ba "Spartan" moroi ba duho duria sahatö ba Microsoft, fao wangombakha wa fe'aso wurugö gu'ö andre ba wamagati wurugö gu'ö *Internet Explorer* ba zi dombua *versi desktop* faoma *seluler* moroi ba Windows 10. Hiza Microsoft no ifaehagö ma *resmi* wamatunö "Spartan" ba ba da'ö no ihonogöi *keynote terfokus-Windows 10* me ngaluo 21 Januari 2015. "Spartan" andre sambua *produk* ni fasafi moroi ba Internet Explorer, ba i'ohe döi sibohou ma *merek baru*; he ŵa'ae töi safuria lö fao wamaehagö, hiza lamane wa "Microsoft" no fao ba döinia.

Ba ngaluo 29 April 2015, fatua *keynote* Konferensi Build, tefaehagö gangombakhata wa "Spartan" andre lakaoni döinia faoma Microsoft Edge. Logo faoma merek gu'ö andre no la'odödögö wangahaogö ya'ia ba wo'a'aro'ö merek moroi ba Internet Explorer, irege fefu zangoguna'ö so ba wangera-ngerara wa Edge andre no sambua wuka gu'ö.
Falöŵa

**Falöŵa** no owasa nifalua ba ginötö mangowalu darua niha. Ba luo walöŵa möi nono matua awö ndra si tenga bö'ö khönia ba nomo nono alawe ba aefa lafönui fefu ngawua hada silötolalö mufalua la'ohe nono nihalö andrö ba nomo zangowalu, heza aro sa'ae wa sambua ngambatö ira. Oya ngawalö hada nitörö zangowalu, he fatua lö mufalua walöŵa ba he aefa mufalua ia. Oi fabö'ö-bö'ö hadania ndrege wondrakö zi sambu-sambua öri. Börö da'ö tola manö fabö'ö hada nifalua ba Öri Huruna ba no fabö'ö zui ba Öri Laraga duma-dumania.

## Falöŵa ba mbanua bö'ö

*Edöna mufo'ösi.*

## Falöŵa ba Zura Ni'amoni'ö

*Edöna mufo'ösi.*

## Falöŵa ba Danö Niha

*Edöna mufo'ösi.*

## Umbu
Deepfake

Lafotöi **deepfake** (ma **deepfakes** na oya ia) fefu ngawalö audio, video awö foto hinare si no mubulö'ö faoma fakake digital, irege oroma fakhili sibai ia ba niha ma nahia sedöna mu'oroma'ö bakha khönia, heŵa'ae tenga sindruhu ia. Sito'ölönia lafazökhi video, audio ba foto simane faoma fakake digital nifotöi AI (*artificial intelligence*) ba li Inggris ma *kecerdasan buatan* ba li Indonesia. La'oguna'ö video, foto, audio da'a niha sobou tödö ba wolimo niha samaigi ya'ia, ena'ö faduhu dödöra ba duria hinare sanandrösa ba niha somasi ira la'obousi tödö. Tola manö ha lafalali mbawa niha bakha video andrö, bahiza tola töi lafaogö li awö foto ni'a'azökhira samösa.

### Töi deepfake

Deepfake no ngawua wehede ba li Inggris, nihalö moroi ba *deep*, eluahania abakha, ba *fake*, eluahania tenga sindruhu, ha nikhalaini zindruhunia. Lafotöi *fake* duma-dumania mbaru sebua soroma hulö moroi ba guli nambi, bahiza sindruhunia moroi ba plastik nifazökhi mokhalaini guli nambi. Simanö göi lafotöi *fake news* sambua duria si lö atulö, nifazawili hulö turia sindruhu.

Lafotöi ngawalö foto, audio, ba video hinare andre *deepfake*, na lafazökhi ia faoma komputer sofa'abölö iada'a, si tola mamazökhi foto, audio awö video si sökhi sibai, irege lö tola la'ila niha sa'ae hadia sindruhu ma tenga ni'oroma'ö bakha khönia.

### Hewisa wamazökhi deepfake

La'oguna'ö nifotöi famomaha mesin, eluahania lafatörö bakha ba mesin komputer oya gambara, foto, video, audio irege itugu ara itugu tola ifazökhi gambara, audio ma video si fakhili komputer andrö. So program bakha ba komputer sanöngöni hewisa mbawa niha, hewisa linia, ba hewisa fahuhuo ia.

### Hana lafazökhi deepfake

Ba mböröta lafazökhi oi da'a niha ha soguna ba wama'igi. Bahiza me itugu onekhe komputer ba wamazökhi foto, audio awö video si sökhi sibai, irege lö la'ila sa'ae niha hadia sindruhu ma tenga ia, labörötaigö la'oguna'ö ia ba wamazaewe turia hinare, hikaya si lö duhu nitutunö niha hulö na sindruhu ia. Iada'a itugu oya video hinare ni'oguna'ö ba wangobousi töi ndra sohalöŵö ba politik, sohalöŵö ba agama, sohalöŵö ba wamatörö, btn.

### Lua-lua

Me itugu oya audio, foto awö video hinare nifazaewe ba gu'ö Internet, itugu mangiwa dödö niha ba ni'ila ma nibasora ba Internet. Tola manö wa faduhu dödöra ba ni'ila, nirongo ma nifaigira, heŵa'ae sindruhunia oi faya ia nifazaewe niha sobou tödö. Asese la'oguna'ö da'a niha ba wame'e ena'ö fatuwu dödö niha ba mbawa niha bö'ö, ba hada khöra ma zui ba hohou politik ni'o'öra, btn.

## Umbu
Lala Wozago Fa'onekhe Nihaogö

**Lala Wozago Fa'onekhe Nihaogö** sambua lala *interdisipliner* ba wanenaŵa ngawalö zedöna alua simane, fasala ba wangoguna'ö, ba ngawalö zedöna latema lua-lua wa'asala da'ö ni'a'asogö moroi ba wa'onekhe nihaogö andre. *[[kecerdasan buatan]]*. Lala wangila ma famahaö da'a no tefarahugö ia ba wamagölösi ngawalö zifakhai ba wa'onekhe nihaogö *[[penyelarasan kecerdasan buatan]]* (ba wamangahono tödö wa fa'onekhe nihaogö andre no fagöna ia moroi ba lua-lua zedöna latötöna), fohörögö ngawalö zedöna alua ba wamahaö sifakhai ba wa'onekhe nihaogö andre, no sifao ba wozagö ya'ia aröu moroi ba lala si lö sökhi. Tuho nidöna-döna moroi ba da'a ya'ia da'ö ba wanenaŵa ngawalö zedöna alua me no idugu manöi wangahaogö fa'onekhe nihaogö andre.

Baero lala wamareso ba wamahaö wa'onekhe nihaogö andre ma lamane ia *penelitian teknis*, lala wozago ya'ia ya'ia da'ö lala hewisa wamanöi zifakhai ba *norma* faoma hewisa lala ba wanuheni ngawalö lala ba wanenaŵa zedöna alua fa'afasala wangoguna'ö fa'onekhe nihaogö andre. Angolifa da'a no sambua duho nihörögö me döfi si 2023, sifao ba wa'atedou lala wamanöi ngawalö zifakhai ba wa'onekhe nihaogö andre, ba börö so göi wa'atedou wa'ata'u ba gotalua niha sangoguna'ö ya'ia, da'a ni la'amoligö ya'ira sifao ba zamareso fangi'ila da'a seiring dengan kemajuan pesat dalam kecerdasan buatan generatif dan meningkatnya kekhawatiran publik yang disuarakan oleh para penesimanö göi ya'ira CEO sifakhai ngawalö zedöna tola alua börö wa'onekhe nihaogö da'a. Ba rafe nifalua *KTT Keamanan Kecerdasan Buatan* ba ndröfi si 2023, Amerika Serikat faoma Britania Raya no faoma lahaogö khöra *Institut Keamanan Kecerdasan Buatan*. Ba hiza, arakhagö fefu zamareso fa'onhe andre lafaehagö ngawalö wa'ata'ura ba zedöna alua börö wa'onekhe da'a irege fao dödöra wanguma'ö wa lala wozoga fa'onekhe nihaogö andre ambö nasa ia ba wamaigi wa'alio wa'amanöi lala wangi'ila da'a..

## Umbu baero
* 
* 
* 
* AI Accidents: An Emerging Threat
* Engineering a Safer World
Molö ba Bali 2025

**Molö ba Bali 2025**, molö salua ba Provinsi Bali, Indonesia. Molö andre alua ia me ilau teu toho sabölö-bölö sibai i'otarai ba zibongi hari Selasa (9 September 2025) ofeta sihulöwongi hari Rabu (10 September 2025). Molo'ö turia nifa'ema wa so 14 niha sondröi ulidanö moroi ba zalua andre.

## Molö
Me hari Selasa ba zi bongi 9 September ba sihulöwongi Rabu 10 September, ilau teu toho sabölö-bölö sibai simöi börö wa'atohare molö. Ba zi haugö nahia nitörö molö ya'ia da'ö Kota Denpasar, Kabupaten Jembrana, Kabupaten Gianyar, Kabupaten Klungkung, Kabupaten Badung, faoma Kabupaten Tabanan. Famareta Provinsi (Pemprov) Bali la halö data, so 120 *titik* ma nahia wa'alua molö andre ba Kota Denpasar ba hiza so dombua nahia fondrege zitekiko ba wa'alua molö da'a, ya'ia da'ö ba zifasui fasa Badung simanö göi ba zi sandrohu nuo nidanö Badung faoma ba lala Pura Demak.  Baero da'ö, so dombua toko zamawa nukha si so ba lala Sulawesi adudu börö wa'abölö molö ba nuo nidanö Badung. Kepala Badan Nasional Penanggulangan Bencana (BNPB) Letjen TNI Suharyanto ifa'ema wa famareta Provinsi Bali la osaraö wame'e angombakhata wa Bali Tanggap Darurat Bencana ofeta samigu fönada moroi ba wa'alua molö andre.

## Niha si göna molö ''(Korban)''

Badan Nasional Penanggulangan Bencana (BNPB) molo'ö si no la rugi tanö ba naha zalua molö andre, so 14 niha zondröi ulidanö, darua niha zitaya ba so 202 ngambatö ma 620 niha zigöna molö andre. Ba Kota Denpasar, daŵalu zimate ba darua niha ni'alui. Ba Kabupaten Jembrana, darua zimate, fao ba da'ö samösa zanabina ahani ba molö moroi ba Desa Pengambengan, Kecamatan Negara, Jembrana. Orudua fefu so 103 ngambatö ma 200 niha zigö molö ba da'e. Ba Kabupaten Gianyar, so datölu zimate. Ba Kabupaten Badung, samösa ndra alawe mate me no te'u'u ia bakha ba moto ba ahani ira faoma fo'omoniania iramatua, ba hiza fo'omonia ira matua, tola te'efa'ö.

Molo'ö nisura BPBD Provinsi Bali, so ba zi 562 niha nifasafi, ya'ia da'ö 327 niha ba Kabupaten Jembrana ba 235 niha ba Kota Denpasar. Ngawalö gödo, simane sekola, balai desa, musala faoma banjar la'oguna'ö sabata nahia niha zi göna molö andre.

## Faigi göi
* Banjir Jakarta 2025
* Banjir dan longsor Pekalongan 2025
* Banjir dan longsor Sukabumi 2025
Bhinneka Tunggal Ika

***Bhinneka Tunggal Ika*** no sambua amaedola resmi soi Indonesia, tesura khö famaedo Indonesia ma asese lakaoni ka Garuda Pancasila. Amaedola da'a moroi khö li Jawa Kuno eluahania "***Oi fabö'ö-bö'ö ba hiza ha sambua***" ma "***Heŵa'ae mongawalö ba lö tebulö ha sambua***".

## Umbu
Institut Pertanian Bogor

**Institut Pertanian Bogor**  (nama bahasa Inggris: **IPB University'',*** töinia ba mböröta ya'ia da'ö *'Bogor Agricultural University*'; sambua [[Perguruan Tinggi Negeri]] si so ba [[Kota Bogor|Bogor]], [[Jawa Barat]]. IPB andre me awena mufasindro ia, ya'ia da'ö [[fakultas pertanian]] moroi ba [[Universitas Indonesia]]. Ba hiza, ba ngaluo si 1 September 1963, IPB ifasafi ia moroi ba Universitas Indonesia ba musindro ia tobali sambua institut pertanian. Ba ngaluo si 7 November 2017 silalö, Institut Pertanian Bogor (IPB) no tola isöndra sambua wetaro sisökhi ya'ia da'ö akreditasi dengan peringkat A (no fondrege zi sökhi) da'a tefaluo molo'ö angetula rafe *pleno* [[Badan Akreditasi Nasional Perguruan Tinggi]] (BAN-PT). Molo'ö ba wamareso moroi ba Business Innovation Center–[[Kementerian Riset dan Teknologi Republik Indonesia|Kementerian Riset, Teknologi dan Pendidikan Tinggi]] RI, IPB notobali perguruan tinggi si so ba Indonesia si no oya wamalua ngawalö [[inovasi]] bakha ba Inovasi Indonesia sabölö Prospektif (ya'ia da'ö 39,71 persen) ba zi fulu fakhe (2008-2018). Da'a sambua khamöta si no isöndra IPB ba wanga'asogö ngawalö *inovasi-inovasi'' sisökhi ba gangolifa nasional hegöi ba internasional. Ba ndröfi si 2020, IPB andre sambua Kampus numero 1 Kampus terbaik se-Indonesia molo'ö Kemdikbud.
Ulidanö

**Ulidanö** (li Indonesia: **') no tete si fasui [[Tanöa|Tanöa]] ([[li Indonesia]]: **' ma **) heza auri ngawalö zauri ba danö. Tanöa andre no owulo-wulo hulö bola, ba ba gulinia so nasi sebolo, tanö soköli ba ngawalö zauri ba danö. Lö aetu ifagaolo ia Tanöa, moroi ba gaekhula lumalö ba gatumbukha. Börö da'ö ha matonga luo tola la'ila luo ya'ira niha si so ba zi sambua nahia ba gulidanö. Eluahania, na laŵa'ö niha ulidanö, si so ba dödöra ya'ia da'ö nahia heza so nasi, tanö sebolo ba ngawalö zauri fefu. Na andrö atö niŵaö ba dödö nifotöi "planet bumi", ba tafotöi da'ö ba wiki andre Tanöa. Fao awö Venus, Mars, Yupiter, btn. ifasui luo Tanöa, döfi wa'arania.
Gambara danö

**Gambara-danö** (li Indonesia: **) no sambua gambara heza lafa'oli ngawalö nahia molo'ö gametahönia na lafaigi ia molo'ö mafi gaoloma luo. Duma-dumania gambara-danö Kota Gunungsitoli no manganau moroi raya i'otarai Fodo lumalö miyöu wetahö Zawö itörö dalu kota awö pelabuhan. Bakha ba gambara-danö andrö latandrai duma-dumania heza so kantor Walikota, gereja, mesjid, sekola, museum, btn. Ba da'ö no göi lafakhoi heza itörö oi lala, he lala sebua ba lala side-ide. Simanö göi ba gambara-danö sambua desa, latandrai heza so lala awö golayama, heza so nomo zalaŵa awö nomo tanöbö'ö, heza so mbawagöli btn.
Kara Se'e

Ba danö Kalimantan, toröi samösa lakha mbanua satua, aŵö nononia alawe si baga-baga, ba hiza i mamao'e ba afaito gamuata. 

Samuza inötö möi ira ba harimbale. Föna i'agö, ba furi ninania. Sagötö wofanöra ba lala, oi lazofuzofu khönia haniha ndra alawe satua zi so furinia. Ba itema lira, wa sawuyunia ndra alawe da'ö. Ba zi sandrohu wofanöra, simanö da'ö wolaunia khö ninania. Ero so zanofu ninania, ba mangositengagö ia, lö ifatunö zi duhu, wa ninania ndra alawe satua da'ö. 

Tebai itaha sa'ae dödönia ninania. Ilau me'e. Ilau mangandrö, ena'ö göna huku nononia. Hiza! Ida'ida'i tobali kara nono alawe no mege. Ba me no tobali kara matonga mbotonia, awena i'andrö wa'ebolo dödö ninania. Ahou ia, ahori ginötönia. Ba we'enia, oi tobali kara sagörö mbotonia.

Ni'ali **Theodore Agung Harefa** moroi ba li Indonesia. 
## Töngöni
Omuso sibai dödögu na öturaigö hikaya andre ba media sosial ma ba *internet*. Ba hiza i, faogö gumbu hezo so öhalö ia. 

Bé ba gahe zura: 
"Moroi ba Wikibuku Nias. Ni'ali **Theodore Agung Harefa** moroi ba li Indonesia." 

Boi tobali anendreamö ba niha, na lö öbe'e gumbu, me öhalö dana khöu zi tenga khöu. Saohagölö.
Faosa Era

**Faosa Era** (töi ilmiah khönia **Myiasis** ma **miasis**) no ngawalö wökhö ba guli same'e abao guli irege oroma hulö waosa, ba na no ha'uga ngaluo möi baero khönia gulö-ulö si hulö era. Samobörö faosa andre no ngawalö ndri laöhö nifotöi *Dermatobia hominis* (li Indonesia: **), sangusu niha ma zui aurifö bö'ö ba wananö adulonia barö guli, börö me ha tola mamoto gadulonia barö guli zauri bö'ö. Aboto gadulo andrö dania ba möi baero gera, situgu manöi irege irugi inötönia, iboto waosa andrö ba iröi, tobali ia ndri laöhö si tola muhombo.

Fökhö andre no oi fabö'ö-bö'ö oroma ia ba guli, dani spesies ndri laöhö samobörö ya'ia. So ndri laöhö sangadulo ba zokho si no so, ba so göi zangusu uli ba wananö adulonia. Ba itaria na'i möi ia bakha ba mboto sanörö tögi nikhu, fiso ma zui bawa. Itaria göi möi ia bakha ba mboto me labadu nidanö sataha niha.

## Tandra-tandra

Fökhö andre tola i'onahiagö gofu heza: uli, hörö, fiso, talu, btn.  No na'i alua wa tesöndra ia barö waha niha (fa'alawe ma famatua niha).

Faosa andre taraso afökhö ba ali-ali. Na no teboka mbawa waosa ba tola göna nifotöi *infeksi*, ya'ia na mamaukhu dungö ite (*bakteria*) ba zokho andrö, same'e tobali abölö-bölö wökhö. Na göna *infeksi* ba tola abölö-abölö ia ba itaria ibe'e mate niha.  Bahiza na lö göna *infeksi*, lö tola mate niha ba Waosa Era.

## Ba gaurifö

Tenga ha niha zi tola göna fökhö andre. Tola göi göna gaurifö bö'ö simane mao, asu, nambi, btn.

## Galeri foto

Magendassel.jpg|Era si tumbu bakha ba waosa, sedöna tobali ndri
Cephenemya stimulator.jpg|Ndri laöhö situmbu moroi ba Waosa Era
Miasis human.jpg|Faosa Era ba galisi samösa niha
Maggot debridement therapy on a diabetic foot.jpg|Faosa Era ba niha sigöna fökhö gulo. No manganga waosa irege oroma oya gera bakha
Wounds myiasis new image.jpg|Faosa Era ba gatu'i niha
Kitten with botfly damage.jpg|Faosa Ere ba mbagi mao


## Umbu